# PRAVILNIK

# SARAJEVO INTERNATIONAL GUITAR FESTIVAL 2017

**OPĆE ODREDBE**

1. Prije početka festivala, svaki učesnik se mora prijaviti i preuzeti akreditaciju.
2. Svaki učesnik će dobiti certifikat o učešću.
3. Organizator ima pravo snimati (foto, audio, video) sve aktivnosti festivala. Učesnici prijavom prihvaćaju i odriču se svojih prava i naknade za autorstvo, slažu se s javnom prirodom festivala i emitiranjem snimaka festivala.
4. Takmičari i učesnici festivala sami snose troškove puta i boravka u Sarajevu.
5. Učesnici festivala prilikom prijava će dobiti programsku knjižicu festivala te sve potrebne informacije o festivalu, kao i prateći materijal.
6. Organizator Festivala odriče se svih odgovornosti prilikom ozljede ili bilo kakve nesreće, te oštećenja ili otuđenja imovine svih učesnika i posjetitelja Festivala.
7. Organizator zadržava pravo na promjene programa i satnice.

**KONCERTI**

1. Ulaz na sve koncerte je besplatan.
2. Organizator zadržava pravo promjene izvođača, programa, lokacije i satnice.

**MASTER-CLASS**

1. Svaki pasivni učesnik ima pravo prisustva svim majstorskim radionicama, predavanjima, izložbama, prezentacijama (uključujući D’Addario prezentaciju).
2. Svaki aktivni učesnik će imati 1 ili 3 individualna časa u trajanju od 45 minuta, u zavisnosti od paketa usluga za koji je prijavljen.
3. Aktivni učesnik bira 3 različita profesora kod kojih želi imati časove.
4. U slučaju zauzetosti odabranih profesora, Organizator ima pravo dodijeliti drugog – slobodnog profesora.

**TAKMIČENJE**

1. Samo aktivni i pasivni učesnici festivala imaju pravo nastupa na takmičenju.

Od pravila su izuzeti samo takmičari I i II kategorije koji, ukoliko to ne žele, ne moraju biti pasivni ili aktivni učesnici, već se mogu prijaviti isključivo za takmičenje. U tom slučaju oni nastupaju samo na takmičenju i ne dobijaju propusnicu za ostala festivalska dešavanja.

1. Takmičenje se odvija u 5 kategorija, prema dole navedenom uzrastu i minutaži. Jedino za V kategoriju ne postoji utvrđena starosna granica takmičara.

|  |  |  |
| --- | --- | --- |
| **Kategorija** | **Uzrast** | **Minutaža** |
| I | rođeni 2004. i mlađi | do 8 minuta |
| II | rođeni 2002. i mlađi | do 12 minuta |
| III | rođeni 2000. i mlađi | do 15 minuta |
| IV | rođeni 1997. i mlađi | do 20 minuta |
| V | Nema starosne granice | do 15 minuta u 1. etapi,  do 25 minuta u finalu |

1. Takmičenje je međunarodno i javno.
2. Takmičenje u V kategoriji se odvija u dvije etape, dok je za sve ostale kategorije jednoetapno.
3. Kandidati u svim kategorijama nastupaju abecednim redom, a redoslijed po kojem sviraju biće objavljen prvog dana festivala (6. aprila 2017.) na Muzičkoj akademiji Sarajevo.
4. Takmičari sviraju dvije ili više kompozicija različitih stilova i karaktera.
5. Kandidati svih kategorija sve kompozicije izvode napamet.
6. Na zahtjev žirija, kandidati su dužni predočiti note izvedenih kompozicija.
7. Predviđena minutaža podrazumijeva ukupan nastup takmičara.
8. Mlađi kandidati se mogu takmičiti u višoj kategoriji.
9. Promjena prijavljenog programa nije dozvoljena.
10. Kandidati iz V kategorije **ne mogu** svirati istu kompoziciju u obje etape takmičenja.
11. U slučaju da je takmičar na ovom festivalu već osvojio prvu nagradu u svojoj kategoriji, ima pravo takmičenja samo u nekoj od viših kategorija.
12. Takmičenje ocjenjuje međunarodni žiri, imenovan od Organizacionog odbora Festivala.
13. Tok takmičenja će pratiti i o nagradama odlučivati različiti žiriji, a kandidati će biti ocjenjivani poenima od 50 do 100.
14. Priznanja za osvojene bodove se dijele u 4 kategorije:

* Prva nagrada, za osvojenih 93 – 100 bodova
* Druga nagrada, za osvojenih 86 – 92,99 bodova
* Treća nagrada, za osvojenih 80 – 85,99 bodova
* Pohvala, za osvojenih 70 - 79,99 bodova

1. Član žirija ne ocjenjuje vlastitog učenika koji se takmiči, niti takmičara sa kojim je u srodstvu.
2. Svi dobitnici Nagrada/Pohvala će dobiti diplome sa brojem osvojenih bodova.
3. Organizator će dodijeliti i posebne nagrade/poklone sponzora najbolje rangiranim takmičarima. Te nagrade su kategorisane kao: Zlatna, Srebrena i Bronzana nagrada.
4. Najviše 5 takmičara iz V kategorije, koji su osvojili najmanje 88 bodova u prvoj etapi, prolaze u finale. Ukoliko više od 5 takmičara ima više od 88 poena, 5 najbolje rangiranih se kvalifikuje u finalnu etapu.
5. Kandidati koji su prošli u finalnu etapu V kategorije, nastupaju abecednim redoslijedom.
6. Konačni broj poena za V kategoriju dobija se sabiranjem poena iz obje etape i dijeljenjem na 2.
7. Dobitnik Zlatne nagrade je onaj kandidat koji ima najmanje 93 osvojenih poena, a sa sljedećim najvećim brojem poena slijede dobitnici Srebrene, pa Bronzane nagrade.
8. U slučaju da dva ili više kandidata imaju preko 93 poena, Zlatnu nagradu osvaja kanditat sa najvećim brojem poena, i tako redom.
9. U slučaju prekoračenja zadate minutaže žiri ili sekretar žirija ima pravo prekinuti nastup kandidata.
10. U slučaju da dva ili više kandidata imaju isti broj poena prednost dobija mlađi kandidat.
11. Odluke žirija su neopozive.
12. Na kraju svakog takmičarskog dana, biće objavljene zvanične bodovne liste takmičenja.
13. Nagrade i diplome će biti uručene prilikom Završnog koncerta.
14. Ukoliko takmičar iz bilo kojeg razloga ne nastupi na takmičenju, Organizator nije dužan vratiti iznos uplaćenih sredstava za kotizaciju.
15. Prijavom za učešće, takmičari prihvataju uslove i pravilnik takmičenja.

**KOTIZACIJA**

|  |  |
| --- | --- |
| **Master – class / Aktivni / 1 čas** | **30** € |
| **Master – class / Aktivni / 3 časa** | **70** € |
| **Master-class / Pasivni** | **30** € |
| **Takmičenje / I kategorija** | **20** € |
| **Takmičenje / II kategorija** | **30** € |
| **Takmičenje / III kategorija** | **40** € |
| **Takmičenje / IV kategorija** | **50** € |
| **Takmičenje / V kategorija** | **75** € |

**NAGRADE**

|  |  |  |  |
| --- | --- | --- | --- |
| **Kategorija** | **Zlatna nagrada** | **Srebrena nagrada** | **Bronzana nagrada** |
| I | Kotizacija za takmičenje SIGF 2018  D’Addario gift box | D’Addario gift bag | D’Addario gift bag |
| II | Kotizacija za takmičenje SIGF 2018  D’Addario gift box | D’Addario gift bag | D’Addario gift bag |
| III | Kotizacija za master-class SIGF 2018  D’Addario gift box | D’Addario gift bag | D’Addario gift bag |
| IV | Gitara, graditelj Biser, Bosna i Hercegovina  Kotizacija za master-class SIGF 2018  D’Addario gift box | D’Addario gift bag | D’Addario gift bag |
| V | Gitara, graditelj Masaki Sakurai, Japan  Besplatna registracija za GFA 2017 Competition  SIGF 2018  Koncert  D’Addario gift box | D’Addario gift bag | D’Addario gift bag |